Xenoblade Chronicles

Xenoblade Chronicles, kjent i Japan som Xenoblade, er et actionrollespill utviklet av Monolith Soft og utgitt av Nintendo til Wii. Det ble opprinnelig utgitt i Japan i 2010, og senere i Europa i 2011 og i Nord-Amerika i 2012. En utgave av spillet ble utgitt til Nintendo 3DS i 2015 og en remake av spillet kom ut til Nintendo Switch i mai 2020 under tittelen Xenoblade Chronicles: Definitive Edition. Det er det første spillet i Xenoblade Chronicles-serien, en del av Xeno-serien.

Xenoblade Chronicles lar spilleren navigere gjennom en åpen verden delt inn i soner, har sideoppdrag knyttet til forholdene mellom gruppemedlemmer og et actionbasert kampsystem i sanntid som innlemmer hovedpersonens evne til å se glimt av framtida. Det ble etterfulgt av Xenoblade Chronicles X til Wii U i 2015 og Xenoblade Chronicles 2 til Nintendo Switch i 2017.

Referanser 

New Nintendo 3DS-spill
Nintendo Switch-spill
Videospill fra 2010
Videorollespill
Wii-spill
Videospill utviklet i Japan